1.ความเสี่ยงจากอัตราการปรับตัวของราคาก๊าชธรรมชาติ

ในการเดินระบบการทำงานของเตาเผาขยะอุตสาหกรรม
จำเป็นที่จะต้องใช้ก๊าชธรรมชาติเพื่อใช้เป็นเชื้อเพลิงในการเริ่มเดินเครื่อง(Start Up)
และการเผาไหม้ โดยเฉพาะการเผาไหม้เพื่อการกำจัดของเสียอันตรายและก๊าซเสียนั้น
จะต้องใช้ระยะเวลาและอุณหภูมิที่เหมาะสมเพื่อให้เกิดการเผาไหม้ที่สมบูรณ์และเพื่อที่จะทำให้คุณภาพอากาศที่ปล่อยออกสู่ภายนอกไม่เกินเกณฑ์มาตรฐานตามที่กฎหมายกำหนด
ดังนั้น ความผันผวนของราคาก๊าซธรรมชาติ
จึงอาจเป็นความเสี่ยงที่กระทบอย่างมีนัยสำคัญต่อผลการดำเนินงานของบริษัทหากราคาก๊าซธรรมชาติปรับตัว
เพิ่มสูงขึ้นหรือบริษัทไม่สามารถจัดหาเชื้อเพลิงประเภทอื่นเพื่อทดแทนในกระบวนการดังกล่าวได้
โดยในปี 2554 และปี 2555 บริษัทมีต้นทุนจากก๊าซธรรมชาติคิดเป็นสัดส่วนประมาณร้อยละ 19.39
และร้อยละ 20.94 ของต้นทุนจากการให้บริการ

อย่างไรก็ตาม บริษัทได้ตระหนักถึงผลกระทบดังกล่าว
จึงมีนโยบายในการลดความเสี่ยงดังกล่าวโดยได้ทำการ
ศึกษาและพัฒนาประสิทธิภาพการเผาทำลายภายใต้สัดส่วนการผสมกันระหว่างของเสียที่มีค่าพลังงานความร้อน
(Heating Value) กับของเสียที่ไม่มีค่าพลังงานความร้อน (Non Heating Value)
เพื่อลดปริมาณการใช้ก๊าซธรรมชาติในการเผาทำลาย เป็นต้น
นอกจากนี้ยังได้นำกากอุตสาหกรรมที่ผ่านการผสมเพื่อปรับปรุงคุณภาพจนมีค่าพลังงานความร้อนที่พอเหมาะที่จะนำมาใช้เป็นเชื้อเพลิงทดแทน
(Alternative Fuel Blending) มาทดแทนการใช้ก๊าซธรรมชาติได้อีกทางหนึ่ง
โดยปัจจุบันบริษัทได้ดำเนินการในเรื่องดังกล่าว ซึ่งทำให้บริษัทสามารถประหยัดต้นทุนของก๊าซได้

2. ความเสี่ยงกรณีเกิดวินาศภัยกับระบบและโครงสร้างต่างๆ ภายในศูนย์บริหารจัดการวัสดุเหลือใช้

อุตสาหกรรม(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)

เนื่องจากสิ่งปฏิกูลฯหรือวัสดุที่ไม่ใช้แล้วที่รับเข้ามาบำบัดและกำจัดยังศูนย์ฯ จะมีลักษณะและประเภท
รวมทั้งความเป็นอันตรายที่แตกต่างกันออกไป ตามลักษณะประเภทธุรกิจของผู้ว่าจ้าง อาทิ เช่น
กลุ่มอุตสาหกรรมปิโตรเคมี กลุ่มอุตสาหกรรมผลิต / แบ่งบรรจุ ยาฆ่าแมลง
หรือกลุ่มอุตสาหกรรมฟอกย้อมและเครื่องหนังที่ต้องใช้กรดที่ฤทธิ์ กัดกร่อนสูงในกระบวนการผลิต
เป็นต้น ดังนั้น การรับสิ่งปฏิกูลฯ ดังกล่าวเข้ามายังศูนย์ฯ
อาจก่อให้เกิดอันตรายและอุบัติภัยขึ้นได้กับระบบและโครงสร้างต่างๆ
ภายในศูนย์ฯหากปราศจากมาตรการด้านการจัดการความปลอดภัยที่ดีเพียงพอ
อันจะส่งผลกระทบต่อรายได้หากบริษัทไม่สามารถเดินระบบเตาเผาได้ ดังนั้น
บริษัทจึงได้กำหนดมาตรการเพื่อลดและป้องกันความเสี่ยงไว้ดังนี้

1. การจัดสภาพแวดล้อมการทำงานให้ถูกหลักสุขาภิบาล อาชีวอนามัยและความปลอดภัย เช่น
การทำความสะอาดสภาพแวดล้อมภายในศูนย์ฯ จัดให้มีระบบระบายอากาศที่ดีการ
จัดให้มีแสงสว่างภายในบริเวณปฏิบัติงานอย่างเพียงพอมีระบบป้องกันการรั่วไหลของสารเคมี
มีการสวมใส่อุปกรณ์ความปลอดภัยภายในพื้นที่ปฏิบัติงาน
รวมทั้งการติดตั้งอุปกรณ์และสัญลักษณ์เตือนและป้องกันความเป็นอันตรายไว้ในบริเวณพื้นที่ที่มีความเสี่ยง
อย่างชัดเจน

2. จัดระบบการตรวจสอบเครื่องจักรอุปกรณ์ ภาชนะบรรจุ
ตลอดจนพาหนะที่ใช้ในการขนถ่ายให้มีสภาพดี อยู่เสมอ โดยการตรวจสอบเป็นประจำทุก 6 เดือน

3. จัดการฝึกอบรมด้านอาชีวอนามัยและความปลอดภัยประจำปี
รวมทั้งจัดการฝึกอบรมแก่พนักงานที่เข้ามาปฏิบัติงานใหม่เพื่อให้เข้าใจถึงการปฏิบัติที่ถูกต้องทางด้านอาชีวอนามัยและความปลอดภัย
การใช้อุปกรณ์ป้องกันอันตรายส่วนบุคคล ตลอดจนการจัดให้มีอุปกรณ์ประจำรถสำหรับกู้ภัยในเบื้องต้น
การฝึกซ้อมแผนฉุกเฉินปีละ 1 ครั้ง เป็นต้น

3. ความเสี่ยงจากผลกระทบทางด้านสิ่งแวดล้อม

ในการดำเนินธุรกิจศูนย์บริหารจัดการวัสดุเหลือใช้อุตสาหกรรม (เตาเผาขยะอุตสาหกรรม) บางปู
จังหวัดสมุทรปราการ (“ศูนย์ฯ”)
มีความเสี่ยงต่อการก่อให้เกิดผลกระทบต่อสิ่งแวดล้อมต่อชุมชนใกล้เคียง
ซึ่งบริษัทได้ตระหนักถึงความเสี่ยงทางด้านนี้เป็นอย่างยิ่ง
เนื่องจากหากเกิดความเสียหายหรือมีผลกระทบทางด้านสิ่งแวดล้อม
อันเป็นผลมาจากการดำเนินการบริหารจัดการสิ่งปฏิกูลฯของบริษัท
บริษัทจะต้องเป็นผู้รับผิดชอบโดยดำเนินการแก้ไขและจัดการกับปัญหาดังกล่าว
รวมทั้งอาจถูกร้องเรียนจากผู้ที่ได้รับความเสียหาย
ซึ่งอาจมีผลทำให้บริษัทต้องชดใช้ค่าเสียหายที่อาจเกิดขึ้น
และ/หรือต้องหยุดการให้บริการจนกว่าบริษัทจะสามารถแก้ไขในเรื่องที่ถูกร้องเรียนได้
ซึ่งจะมีผลกระทบต่อรายได้ของบริษัท ด้วยเหตุนี้ บริษัทจึงได้กำหนดแนวทางในการดำเนินงานต่างๆ
และมีการควบคุมมาตรฐานสิ่งแวดล้อมตามที่หน่วยงานราชการกำหนด
เพื่อไม่ให้เกิดผลกระทบด้านมลภาวะต่อชุมชน และควบคุมปัญหา รวมถึงลดความเสี่ยงที่อาจเกิดขึ้นได้

อย่างไรก็ตาม ในการประกอบธุรกิจที่ผ่านมา บริษัทไม่ได้รับข้อร้องเรียนใดๆ และบริษัทมีการปฏิบัติ
ตามมาตรฐานที่กำหนดอย่างเข้มงวดเพื่อให้แน่ใจว่าจะไม่ก่อให้เกิดผลกระทบต่อชุมชนและสิ่งแวดล้อมที่เกิดขึ้น
ในอนาคต

4. ความเสี่ยงจากอุบัติเหตุระหว่างการขนส่ง

บริษัทอาจเกิดความเสี่ยงจากอุบัติเหตุระหว่างขนส่งของเสียได้ซึ่งอาจส่งผลกระทบต่อสิ่งแวดล้อมหากขาดการจัดการที่ดี
อย่างไรก็ตาม
ในขั้นตอนของการรับสิ่งปฏิกูลฯจากโรงงานของลูกค้ามาเผาทำลายภายในศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”) นั้น
บริษัทได้มอบหมายให้บริษัท เบตเตอร์ เวิลด์ ทรานสปอร์ต จำกัด (“BWT”)
เป็นผู้บริหารและจัดการเกี่ยวกับการให้บริการรถขนส่งกากอุตสาหกรรมของบริษัท
รวมทั้งจัดหาและว่าจ้างผู้ประกอบการขนส่งภายนอกเพิ่มเติม ทั้งในรูปของนิติบุคคลและบุคคลธรรมดา
โดยไม่ได้พึ่งพิงผู้ประกอบการขนส่งภายนอกรายใดรายหนึ่งเป็นพิเศษแต่จะกระจายและมอบหมายงานให้แก่ผู้ประกอบการขนส่งภายนอกทุกๆ
รายอย่างเท่าเทียมกันเพื่อให้เกิดความเสมอภาคและรักษาความสัมพันธ์ทางธุรกิจระหว่างกัน

นอกจากนี้ ในสัญญาว่าจ้างผู้ประกอบการขนส่งภายนอก
บริษัทได้กำหนดเงื่อนไขให้ผู้ประกอบการขนส่งภายนอกปฏิบัติตามกฎหมาย ข้อบังคับ
และระเบียบของหน่วยงานราชการทั้งที่มีอยู่และต่อไปในอนาคต
รวมทั้งจะต้องใช้ความระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯ
ดังกล่าว และหากเกิด

ความเสียหายขึ้นผู้ประกอบการขนส่งภายนอกจะต้องรับผิดชอบและชดใช้ค่าเสียหายดังกล่าวทั้งหมดแต่เพียงผู้เดียว
ทั้งนี้ บริษัทได้กำหนดให้ผู้ประกอบการขนส่งภายนอกทุกรายทำประกันภัยบุคคลที่ 3 ทุกคัน
โดยมีการกำหนดรูปแบบเบี้ยประกันภัยสำหรับสิ่งปฏิกูลฯ แต่ละประเภทที่ชัดเจน
ซึ่งการประกอบธุรกิจที่ผ่านมาตั้งแต่บริษัทเปิดดำเนินการ

จนถึงปัจจุบัน บริษัทไม่เคยประสบปัญหาทางด้านอุบัติเหตุหรือการแพร่กระจายของสิ่งปฏิกูลฯ
ระหว่างขนส่ง และนอกจากนี้
บริษัทได้เข้าร่วมโครงการของสำนักงานนโยบายและแผนการขนส่งและจราจร (สนข.)
เพื่อจะให้รถทุกคันของบริษัทและผู้ประกอบการขนส่งภายนอก ติดตั้งระบบ GPS
เพื่อใช้ติดตามและตรวจสอบเส้นทางรถวิ่ง ความเร็ว และระยะเวลาในการขนส่งได้ตลอดเวลา

5. ความเสี่ยงจากการถูกบอกเลิกสัญญาสัมปทาน

ภายหลังบริษัทได้รับสัมปทานในการบริหาร และประกอบการศูนย์ฯแล้ว
บริษัทมีภาระหน้าที่ให้เป็นไปตามข้อกำหนดแห่งสัญญาฯ
โดยหากบริษัทไม่สามารถปฏิบัติตามข้อกำหนดในส่วนที่เป็นสาระสำคัญได้ อาจทำให้
ถูกบอกเลิกหรือสิ้นสุดสัญญาฯ โดยกรมโรงงานอุตสาหกรรม (“ผู้ให้ใช้สิทธิ”)
จะแจ้งให้บริษัทดำเนินการแก้ไขให้แล้วเสร็จภายในระยะเวลาที่กำหนดนับแต่วันที่บริษัทได้รับแจ้งเป็นลายลักษณ์อักษร
และหากบริษัทไม่สามารถดำเนินการแก้ไขภายในระยะเวลาที่กำหนด กรมโรงงานฯ
มีสิทธิบอกเลิกสัญญาได้และบริษัทต้องรับผิดชอบ
ต่อความเสียหายหรือค่าใช้จ่ายใดๆที่อาจเกิดขึ้นแก่ศูนย์ฯ นอกจากนี้
กรมโรงงานฯและบริษัทจะมีการประเมินผล บริหารและประกอบการศูนย์ฯ ร่วมกันเป็นระยะเวลาทุก
ๆ 5 ปี เพื่อปรับปรุงให้การบริหารจัดการศูนย์ฯ มีประสิทธิภาพ มากขึ้น ดังนั้น
หากบริษัทไม่สามารถปฏิบัติตามเงื่อนไขในสัญญาที่กำหนด อาจทำให้กรมโรงงานฯ
พิจารณายกเลิกสัญญาตามเงื่อนไขที่กำหนด

อย่างไรก็ดี ในการดำเนินการบริหารและประกอบการศูนย์ฯ นั้น
อยู่ภายใต้การกำกับดูแลของคณะกรรมการตรวจการทำงานหรือผู้ควบคุมการดำเนินงานบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“คณะกรรมการตรวจการฯ”)
ซึ่งกรมโรงงานอุตสาหกรรม ในฐานะ “ผู้ให้ใช้สิทธิ” โดยคณะกรรมการตรวจการฯ
มีอำนาจหน้าที่ในการตรวจและควบคุมงานให้เป็นไปตามแผนการดำเนินการบริหารและประกอบการศูนย์ฯ
ตามสัญญาฯ ตลอดจนมีอำนาจสั่งปรับปรุงเปลี่ยนแปลง แก้ไข เพิ่มเติม
หรือตัดทอนการทำงานหรือดำเนินงานใด ๆ ของบริษัท ซึ่งตลอดระยะเวลาที่ผ่านมา
คณะกรรมการตรวจการฯ และผู้แทนบริษัท ได้มีการประชุมหารือร่วมกันอย่างต่อเนื่องเป็นประจำ
นอกจากนี้ ยังมีคณะกรรมการประสานงานการกำกับดูแลการดำเนินการบริหารและประกอบการศูนย์ฯ
(ตามมาตรา 22) เพื่อกำกับดูแล การดำเนินงานของบริษัทอีกหนึ่งชุด
โดยนับตั้งแต่บริษัทได้รับสิทธิบริหารและประกอบการศูนย์ฯตลอดมานั้นได้มีการนำเสนอรายงานผลการดำเนินงานต่อรัฐมนตรีว่าการกระทรวงอุตสาหกรรมรวมทั้งสิ้น
7 ครั้ง ไม่ปรากฏการปฏิบัติที่ขัดต่อสัญญาฯ จนเป็นเหตุให้บอกเลิกสัญญาแต่อย่างใด

6. ความเสี่ยงจากการไม่สามารถต่ออายุของสัญญาสัมปทาน

บริษัทดำเนินธุรกิจภายใต้สัญญาให้ใช้สิทธิบริหารและประกอบการศูนย์ฯ
ซึ่งอยู่ภายใต้การกำกับดูแลกรมโรงงานอุตสาหกรรม โดยตามสัญญาฯ
กำหนดให้มีระยะเวลาในการดำเนินงานทั้งสิ้น 20 ปีนับจากวันที่สัญญาฯ มีผลบังคับ(ณ วันที่ 11
กุมภาพันธ์ 2551) และภายหลังจากที่สัญญาฯ สิ้นสุดลง (วันที่ 10 กุมภาพันธ์ 2571)
บริษัทมีสิทธิที่จะยื่นคำร้องขอให้ต่ออายุสัญญาได้อีก 10 ปี
โดยกรมโรงงานอุตสาหกรรมจะพิจารณาจาก ผลประกอบการของบริษัทในช่วงสัญญาเดิม
ความเหมาะสมและความเป็นไปได้ของแผนการดำเนินธุรกิจที่บริษัทเสนอมา
ซึ่งจะต้องมีการตกลงค่าตอบแทนใหม่บนพื้นฐานทรัพย์สินที่ตกเป็นของกรมโรงงานอุตสาหกรรม

อย่างไรก็ตาม จากประสบการณ์ในการบริหารจัดการสิ่งปฏิกูลฯ ของผู้บริหาร
ซึ่งดำเนินธุรกิจด้านการกำจัด สิ่งปฏิกูลฯ มาอย่างยาวนาน
ตลอดจนการปฏิบัติตามเงื่อนไขของสัมปทานอย่างเคร่งครัด
ทำให้ผู้บริหารของบริษัทเชื่อมั่นว่าจะสามารถดำเนินธุรกิจได้อย่างตลอดอายุของสัญญาสัมปทานรวมถึงต่ออายุสัญญาสัมปทาน
ได้อย่างต่อเนื่อง